በዓል ሃፍቲ ማለት መዝማዚ ማለት እዩ። እንተዘይ መዝሚዝካ ገንዘብ ኣይተዋህልልን( ሰሓቕ...)። ጉልበት እዩ ዝምዝመዝ። እቲ ዝምዝመዝ ጉልበት ድማ ብበዝሒ ኣብ ገጠር እዩ ዘሎ። እቲ ካብ ገጠር ዝመጸ መፍረዪ ሓይሊ እዩ፡ ኣብ ኮንስትራክሽን ዘሎ። ንድሕነት ሰራሕተኛታት ከይተጨነቕና ካብ ህንጻ እናጽደፍና፣ ሚስማር እናወገኦ፣ ካብ ዝግበኦ ንታሕቲ እናከፈልናዮ ኢና እነትርፍ ዘለና። ስለዚ እዚ ካብ ሓረስታይ ዝተመዝመዘ ገንዘብ፣ ብናይ መንግስቲ በጀት ጽግዕተኛ ዝኾነ ዓውዲ ከመይ ነስተኻኽሎ ዝብል ናይ መጀመሪያ ሕቶ ክኸውን ኣለዎ። ዝኾነ መንግስቲ እንተመጸ፡ እዚ እንተዘይአዐርዩ፣ መንግስቲ ኣብ ግዝኢት መሰረተ ልምዓት ዘሎ ጉሕለት እንተዘይአዐርዩ ናይ መደብ ለውጢ ኣይመጽእን። ሎሚ ሎሚ ካልኦት ዓይነት ጉሕለታት 'ውን ናብቲ ዓውዲ እናመጸ እዩ። ሕጽረት ሸርፊ ወጻኢ ኣጋጢሙ ምስተብሃለ ዋጋ ብረት ብ 300 ምኢታዊ ወሲኹ እዩ። ብኪሎ 18 ብር ዝነበረ፡ 54 ብር ኣትዩ። ብሄራዊ ባንኪ ዘውጽኦ ሓበሬታ እንትርኢ፡ ብር ግቡእ ዘይኮነ ተመን ከምዝተውሃቦ የርእየና። ብዝሒ ዕዳ ኢትዮጵያ ኣብ ቁጠባኣ እንታይ ፅልዋ ኣለዎ?
